De la Rosa mendapat tempat ke-21 di China, manakala di Bahrain, beliau mendapat tempat ke-20 selepas bermula dari tempat ke-22. Di Sepanyol, de la Rosa berjaya menamatkan perlumbaan tanah airnya buat kali pertama sejak tahun 1999 dengan mendapat tempat ke-19 dan terakhir. Bagaimanapun, beliau tidak dapat menamatkan Grand Prix Monaco selepas berlanggar dengan Pastor Maldonado pada awal perlumbaan.